עציון ואח' נ' טראמבקה ואח' - פסקדין
מיקומך באתר: עמוד ראשי >> חיפוש פסקי-דין >> עציון ואח' נ' טראמבקה ואח'
עציון ואח' נ' טראמבקה ואח'
דוד טראמבקה
הדיון בתיק זה יפוצל כך שקודם תתברר התביעה העיקרית ולאחר מכן תתברר הודעת צד ג'.
כמו כן, לצורך הבירור והודעת צד ג', יילקחו בחשבון ההליכים בתיק האחר שבין שני צדדי ג' בינם לבין עצמם בת.א. 7580/09, המתברר בפני כב' השופט פיינברג.
לאור הסכמה זו, משלב זה ואילך, צדדי ג' פטורים מהתייצבות לדיונים. יחד עם זאת, המזכירות תשלח להם הודעות על מועד הדיון כדי שאם יירצו להתייצב, יוכלו.
מכאן ואילך הדיון יתנהל בתביעה העיקרית בלבד.
לעניין התביעה העיקרית, ביחד עם הצדדים גובשו המחלוקות הבאות:
1.לעניין הסכום הכולל של העסקה -
התובעים טוענים כי הסכום הכולל של העסקה עומד על סך של 360,000 ₪, כשמתוכם עד סך של 3,500 ₪ הוא בהתאם לצורך בתיקונים בדירה.
הנתבעים טוענים כי הסכום הכולל של העסקה עמד על סך של 350,000 ₪, כיוון ש 10,000 ש"ח הופחתו מראש בגין התיקונים.
2.אין מחלוקת בין הצדדים כי התובעים לא קיבלו אף לא פרוטה אחת על חשבון העסקה.
3.לעניין הסכום הראשון בסך של 30,000 ₪ -
לטענת הנתבעים, סכום זה הופקד אצל עו"ד סולן, כיוון שהתובעים לא ידעו אם הם מעוניינים לגרור את המשכנתא או לפרעה.
לטענת התובעים, אכן הודע להם על-ידי הנתבעים,באישור של עו"ד סולן, כי סכום זה קיים בי דיו של עו"ד סולן והם מאשרים כי הם החליטו להשאיר את הסכום שם עד להחלטתם לגבי המשכנתא.
4.לעניין סך של 208,000 ₪ -
לטענת הנתבעים, גם סכום זה היה בידיו של עו"ד סולן. הסכום היה אמור ללכת לכיסוי המשכנתא או לגרירתה, זה לא היה אמור להגיע לידי התובעים בכל מקרה, והתובעים לא החליטו. בהתאם לכך, הנתבעים טוענים כי כל הסכום בסך 208,000 ₪, המצוי בידי עו"ד סולן, שייך לתובעים.
התובעים טוענים כי הנתבעים לא הודיעו להם דבר על כך שהכספים נמצאים אצל עו"ד סולן, הם לא ידעו דבר על כך.
התובעים עוד טוענים כי על פי ההסכם הנתבעים לא היו אמורים לשלם את יתרת הסכום, מעבר לתשלום הראשוני, אלא לאחר שיתקיימו מס' תנאים כגון הוצאת היתר בניה, והשלמת מסמכים דרושים.